**LIDL PODRŽAO FONDACIJU SOS DEČIJA SELA I TIME ZAVRŠIO PROJEKAT „LUPILU RADIONICE RANOG RAZVOJA“**

**Lidl Srbija i Ministarstvo za brigu o porodici i demografiju uspešno su sproveli projekat pod nazivom „Lupilu radionice ranog razvoja“, tokom kojeg su roditelji u pet gradova imali priliku da uz vođstvo stručnjaka iz oblasti pedijatrije i dečje psihologije potpuno besplatno steknu znanja neophodna za početne faze roditeljstva. Dodatno, u sklopu projekta, Lidl je Fondaciji SOS Dečija sela Srbija donirao iznos od 600.000 dinara, koji će biti namenjeni Programu „Jačanje porodice“.**

Nakon što je održana u Beogradu, Lupilu radionica se svake subote selila u drugi grad u Srbiji, te je između ostalog, tokom septembra, održana i u Čačku, Zrenjaninu, Novom Pazaru i Vranju. Uz vođstvo patronažne sestre **Maje Karanović Kovačić,** **specijaliste medicinske psihologije Anke Marjanović Radonjić** i **porodičnog psihoterapeuta Nade Ristović,** više desetina učesnica su imale priliku da pohađaju ove besplatne radionice i saznaju kako da pravilno pristupe detetu pri razvoju motoričkih veština, istovremeno osiguravajući sticanje navika i pravilan emotivni razvoj.

*„Osim što smo tu da roditeljima pružimo podršku u vidu ponude proizvoda najboljeg odnosa cene i kvaliteta, drago mi je što smo još jednom pokazali da pratimo potrebe naših potrošača i zajednice, kao i da smo im pouzdan partner u svim životnim ulogama i situacijama.“,* izjavila je **Jasmina Šrndić**, rukovodilac Korporativnih komunikacija u Lidlu Srbija.

Kraj projekta obeležen je radionicom održanom za trudnice i roditelje u Vranju, kao i donacijom koji je u sklopu projekta kompanija Lidl usmerila ka fondaciji SOS Dečija sela Srbija.

„*Mi podržavamo porodice koje su, iz različitih razloga, u krizi i koje ne mogu da obezbede adekvatne uslove za brigu o deci, a naše je iskustvo da pravovremena pomoć može da se spreči teže posledice po rast i razvoj dece i da sačuva porodicu na okupu. Zbog toga je vrlo važno izgraditi i roditeljske veštine, kako bi deca imala bezbedne i podsticanje uslove za život i zato nam je posebno drago što smo na ovaj način uključeni projekat kompanije Lidl Srbija*“, izjavila je **Vesna Mraković**, nacionalna direktorka organizacije SOS Dečija sela Srbija.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 67 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)